Diari Oficial de la Generalitat Valenciana


Sumari del DOGV 4026, del 21-06-2001 (2001/5410)

ACORD de 2 de maig de 2001, de la Comissió Territorial d'Urbanisme de València, relatiu al pla de reforma interior d'accés a Beniarjó, del municipi de la Font d'En Carròs.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5410


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Font d'en Carròs, la
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, relatiu al pla de reforma interior d'accés a Beniarjó, del municipi de la Font d'En Carròs. [2001/F5410]
  
Vist l'expedient remés per l'Ajuntament de la Font d'En Carròs referit al pla de reforma interior d'accés a Beniarjó, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del Ple de l'ajuntament en la sessió del dia 20 de setembre de 2000. Després del pertinent període d'exposició pública, en el qual no s'hi van presentar al·legacions, el mateix òrgan el va aprovar provisionalment amb data 25 de gener de 2001.
  
Segon. El projecte consta de memòria informativa i justificativa, fitxes de planejament i gestió, plans d'informació i ordenació.
  
Tercer. L'objecte del pla de reforma interior és delimitar una unitat d'execució en sòl urbà, qualificat per les vigents normes subsidiàries de residencial, tipologia d'eixamplament entre mitgeres'alineació vial, i integren tots els terrenys de la zona de vora pendent de gestió i urbanització per al seu desenvolupament mitjançant una actuació integrada que permeta major qualitat i homogeneïtat en l'execució de les obres d'urbanització i l'obtenció de les dotacions públiques.
  
L'àmbit afectat se situa al nord-oest de la població, comprén una zona de vora urbana, amb restes de les illes edificables, previstes en el planejament, limítrofes al nucli urbà consolidat i que romanen lliures d'edificacions i pendents d'urbanització, o amb construccions en situació de fora d'ordenació. En concret la zona compresa entre la prolongació dels carrers de Beniflà, Azorín, Francisco Bohigues i Potríes el perímetre de la qual es troba en gran part rodejat d'edificacions consolidades, excepte la part que recau al sòl no urbanitzable.
  
Únicament incideix sobre l'àmbit objecte de pla de reforma el punt de connexió de la carretera VP-1010, d'accés a Beniarjó, amb un dels vials del sòl urbà. Cal destacar dues edificacions recaients al carrer d'Alfredo Martínez, que s'inclouen parcialment per trobar-se en situació de fora d'ordenació en resultar afectades per l'obertura de nous vials (prolongació dels carrers En Projecte, número 8, i Blasco Ibáñez, en la seua confluència amb el carrer d'Alfredo Martínez), aquests dos de necessària obertura en la present actuació per ser els punts de connexió del viari interior amb el nucli urbà consolidat.
  
S'exclouen de la unitat d'execució aquells terrenys que, per les seues característiques, es poden desenvolupar mitjançant actuacions aïllades.
  
Quart. Tots els terrenys inclosos en la unitat d'execució constitueixen una única àrea de repartiment, es fixa l'aprofitament tipus en 2,32m²/m². La superfície computable és de 30.052,56 metres quadrats (17.485,58 m² de superfície lucrativa i 12.566,55 m² de superfície dotacional, amb un percentatge de cessió dotacional del 41,816%). L'edificabilitat és de 69.837,68 m²t.
  
Cinqué. Durant la tramitació de l'expedient s'han sol·licitat informes sectorials a Carreteres de la Conselleria d'Obres Públiques, Urbanisme i Transports (COPUT) i al Servei (Vies i Obres) de la Diputació, amb data 22 de febrer de 2001.
  
L'1 de març de 2001 es va rebre informe de Carreteres de la COPUT, en el qual s'indicava que el sector limita amb la carretera CV-683 titularitat de la diputació.
  
Sisé. La Font d'En Carròs té les normes subsidiàries aprovades definitivament per la Comissió Provincial d'Urbanisme amb data 23 de febrer de 1982.
  
Amb posterioritat s'ha introduït una modificació puntual de les normes subsidiàries que afecta la zona objecte del present document (Modif. 1/93, accés a Oliva, aprovada definitivament per la CTU el 27.09.1994).
  
Seté. La Comissió Informativa de la Comissió Territorial d'Urbanisme de València, en sessió de 24 d'abril de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU. Es respecten les condicions establides en les normes subsidiàries vigents (alçàries, traçat) sense que es produïsca increment d'aprofitament lucratiu ni disminució de les dotacions públiques.
  
En la memòria justificativa s'indica que el AT de la present unitat de execució és molt semblant al de la unitat d'execució d'accés a Oliva, dins del marge del 15% previst.
  
La delimitació d'aquesta unitat d'execució possibilita la gestió urbanística d'aquest àmbit sense alterar l'ordenació vigent en les normes subsidiàries.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del dia 2 de maig de 2001, acorda:
  
Aprovar el pla de reforma interior d'accés a Beniarjó de les normes subsidiàries de la Font d'En Carròs.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 2 de maig de 2001.- El secretari de la Comissió Territorial d'Urbanisme: José Manuel Palau Navarro.